X^ 
1901 
Tertio .duriorem; suscepit provinciam; oras coloniae occiden- 
tales prae reliquis arenosas et aridas, terramque. Hottentottorum 
Namaquam .Minorem, .a: Majore, diremtam.; Garipo, longissimo. au- 
stralis Africae amne, licet inferne, ubi alii grandescere solent, 
bibacis alvei torrentisque solis causa, non ita amplo *), Quem 
denique amnem anni MDCCCXXX mense Septembri, post iter 
trimestre per regiones cismontanas confectüm, tetigit deorsumqüe 
sursumque prosecutus est, quin etiam majora molitus vado tran- 
sit, jam 'enim Majoris Namaquae "monfes oceano vicini, nee 
tamen quinque pedum millibus, ut aestimabantur, inferiores, quos 
Europaeorum nemo unquam intraverat, in conspectu erant, ocu- 
losque animosque alliciebant. Frustra tamen. Nam quo anni 
tempore alibi, nec non ad ipsum Garipum superiorem vernales 
imbres viatorem recreare solent; eodem circa ipsius ostia per 
totum mensem, quem Drégeus futurarum pluviarum expectatione 
ibi retinebatur, ne gutta quidem de coelo male sereno cecidit: 
desierunt pabula, languérunt boves, de tergo fontes cessarunt, 
nulla extremae calamitatis. effugiendae via patuit, nisi receptus 
celerrimus, per quem biduo tamern-aqua prorsus carendum erat, 
Redibatur per montes Kamiesbergen, Cederbergen, et regionem 
altiorem Onderbokkeveld, quae inter utrosque est, plantarum plu- 
rimis jam defloratis; ventum erat per demissiora, florendi tempore 
- 
*) Drégeus memoriter: propter ostia, inquit, verum amnis alveum 
tria circiter passuum millia latum esse; aquas exundantes, quas tamen 
ipsum. pon vidisse, duo de viginti; sed tempore sicco aquam in medio 
alveo superstitem vix ultra viginti passus latam tresqne pedes profun- 
dam'esse. Quibus addamus, quae cl. Burchell (Travels vol. I pag: 319) 
de eodem retulit amne, quem circiter centum et viginti milliaria, ut 
dicunt, geographica ab ostiis trajecit: anui tempore sicco aquam cir- 
citer DXXV passus (350 yards), exundantem vero pro locorum varie- 
tatibus inter DCLX et bis mille DCXXXX passus ('4 — 1 mile) latam 
esse. Itaque non mira, etsi minus vera, quae sibi relata cl. Lichten- 
stein in Itin. vol. II pag. 69 refert, superbas Garipi undas per arenam 
dispersas soleque exhaustas, omnino non pervenire ad oceanum, maxi- 
mumque- Africae australioris amnem ostio carere. 
